મુળજી તેમનાં પુસ્તક ઇગ્લેન્ડમાં પ્રવાસની પ્રસ્તાવનામાં લખે છે કે, મારા દેશી ભાઇઓને વિનંતી છે કે આ ગ્રંથ વાંચવો. ગ્રંથ વાંચવાથી ઇગ્લેન્ડ જેવા મોટા અને પ્રતાપી દેશમાં પ્રવાસ કરવાની હોંશ તેમનામાં પણ ઉભી થશે. એટલું જ નહીં પોતાના દેશને વેપારવણજમાં, વિદ્યા હુન્નરમાં તથા કળાકૌશલમાં ઇગ્લેન્ડ જેવી ઉચ્ચસ્થિતી ઉપર લાવવાની રૂડી પ્રેરણા તેઓમાં આપોઆપ ઉત્પન્ન થયા સિવાય રહેશે નહીં એવી હું અંતકરણથી આશા રાખું છું.